Պատասխան - Ինչպես կարող է այդպես լինել. եթե տնտեսական աճ է արձանագրվում, աշխատատեղերը, արտահանումն ավելանում են, աղքատությունը չի կարող չպակասել: Իհարկե, պակասում է, միգուցե ոչ այն տեմպերով, որ ցանկալի էր այսօր: Այն գործընթացներն, որ այսօր մենք ունենք առաջին հերթին աղքատության նվազմանն են տանում: Ինչ է նշանակում արտահանման աճ 20 տոկոս. դա նշանակում է, որ այդ քանակով ապրանք է արտահանվել, արտադրվել է մեր ժողովրդի կողմից, մարդիկ աշխատել են, վարձատրվել: Տնտեսական աճը եւ աղքատության նվազումը փոխկապակցված գործընթաց է: